الصفحه دى يتيمه, حاول تضيفلها لينك فى صفحات تانيه متعلقه بيها. المسيحية هى تانى اكبر ديانة فى مصر. وبيتسمى المسيحيون المصريون بالأقباط وبيشكلوا حوالي 10% - 15% من سكان مصر. يشكل الاقباط اكبر تجمع مسيحي فى الشرق الأوسط وشمال افريقيا واكبر عدد من المسيحيون فى العالم الاسلامي. وبيعود تاريخ مصر المسيحية للعصر الروماني. لما كانت اسكندريه مركز مهم فى العصور الأولى للمسيحية. أكتر من 95% من المسيحيين المصريين بينتموا للكنيسة القبطية الأرثوذكسية، اللى هى من الكنائس الأرثوذكسية المشرقية، فالكنيسه القبطيه هى اكبر طايفة مسيحية فى الشرق الأوسط. ويتراوح أعداد الأقباط فى مصر بين 4 - 8 مليون، مع 4 مليون قبطي فى المهجر. لاكن لاتوجد احصائيات دقيقية حوالين أعداد المسيحيين فى مصر لاكن رسميا نسبة 10% هى النسبة المتعارف عليها، ولاكن ممكن تكون اعلى بكتير. وحسب احصاء ذاتي أعلن عنه البابا شنودة التالت طبقا لسجلات الافتقادات الكنسية يقدر عدد المسيحيين بأكتر من 12.7 مليون داخل مصر؛ ويرأس الكنيسة القبطية الأرثوذكسية بابا الاسكندرية وبطريرك الكرازة المرقسية وترتبط الكنيسة القبطية مع كنائس شقيقة فى ارمينيا، اثيوبيا، اريتريا، الهند، لبنان وسوريا.